Εισαγωγή

Τι είναι αυτό που διαφοροποιεί την επιστήμη της Χημείας από τις υπόλοιπες επιστήμες; Η χημική αντίδραση φυσικά! Μέχρι τώρα έχουμε μάθει να συμβολίζουμε τα χημικά στοιχεία και τις χημικές ενώσεις, να τα ονομάζουμε και βέβαια να μεταφέρουμε με σύμβολα στο χαρτί μια χημική αντίδραση με τη μορφή της χημικής εξίσωσης. Ας δούμε το παράδειγμα της εικόνας: Όμως μια χημική εξίσωση δεν αποτελεί απλά και μόνο τη χημική γραφή μιας αντίδρασης. Μας δίνει και ποσοτικές πληροφορίες για τις ουσίες που συμμετέχουν στην αντίδραση αυτή. Για τους χημικούς, η χημική εξίσωση αποτελεί ένα πολύ χρήσιμο εργαλείο για να υπολογίζουν τις ποσότητες των προϊόντων που θα παραχθούν, αν γνωρίζουν τις ποσότητες των αντιδρώντων, αφού η χημική εξίσωση τους δίνει ουσιαστική τη "συνταγή" παραγωγής προϊόντων. Τέτοιου είδους υπολογισμούς τους λέμε **ΣΤΟΙΧΕΙΟΜΕΤΡΙΚΟΥΣ**. Η ίδια η λέξη στοιχειομετρία αποτελεί σύνθεση των λέξεων __**στοιχείο**__ και __**μέτρηση**__ και δηλώνει τη μελέτη των ποσοτήτων αντιδρώντων και προϊόντων μιας χημικής αντίδρασης-εξίσωσης. Το να μπορεί ένας χημικός να υπολογίζει με ακρίβεια τις αναλογίες μαζών σύμφωνα με τις οποίες τα στοιχεία και οι ενώσεις αντιδρούν μεταξύ τους, αποτελεί πολύ σημαντικό βήμα στην πορεία της χημείας καθώς όλη η νεότερη χημεία στηρίζεται στα δεδομένα αυτά.

Και αν αυτά σας φαίνονται ακόμα πολύ δυσνόητα, να θυμάστε πως καθημερινά κάνετε υπολογισμούς που θα μπορούσαν να χαρακτηριστούν ως "χημικοί". Που και πώς θα το δούμε στη συνέχεια της ιστοεξερεύνησής μας. Ας ξεκινήσουμε λοιπόν!